明成祖

明成祖朱棣（1360年5月2号－1424年8月12号），或称永乐帝，是明朝第三任皇帝，公元1402年到1424年在位，在位二十二年，年号永乐。

明太祖朱元璋第四子，封燕王。1398年明太祖死罢后头，伊孙子朱允炆继位为建文帝。燕王弗满，打着“清君侧”个旗号造反，发动靖难之役，1402年成功占领南京，成为明朝皇帝，改元永乐。

明成祖在位辰光，开疆拓土，使明朝达到极盛，西到哈密，东北到黑龙江口努儿干都司，南到越南中部（安南省）。还派郑和下西洋，航海远达东非一带，广泛宣扬大明国威，开展贸易。

明成祖迁都北京，并营建北京内城、故宫等首都设施，是现代北京个奠基人。

明成祖为人交关残暴，方孝孺弗肯听伊说话，伊作方孝孺十族（传统九族加上学生子）统统杀罢，一共八百多个人，是历史高头唯一一个“诛十族”案例。

明成祖死罢后头，初庙号太宗，世宗时改为“成祖”。
分类:明朝皇帝